**(Návrh zmluvy)**

zmluvA o Dielo

č. ......................

uzavretá podľa § 536 zákona č. 513/1991 Z. z. Obchodného zákonníka

v znení neskorších predpisov (ďalej len „Zmluva“ alebo „ZoD“) na zhotovenie diela

1. Objednávateľ: Gymnázium Antona Bernoláka

Sídlo: Lichnerova 69, 90301 Senec

Zastúpený: PaedDr. Zuzana Synaková, riaditeľka

IČO: 00 160 326

DIČ: 2020682752

IČ DPH: SK2021911727

(ďalej len „Objednávateľ“)

1. Zhotoviteľ: \_\_\_\_\_\_\_\_\_\_\_\_\_\_\_\_\_

Sídlo: \_\_\_\_\_\_\_\_\_\_\_\_\_\_\_\_\_

V zastúpení: \_\_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_

IČ DPH: \_\_\_\_\_\_\_\_\_\_\_\_\_\_\_\_\_

Zapísaný: \_\_\_\_\_\_\_\_\_\_\_\_\_\_\_\_\_

(ďalej len „Zhotoviteľ“)

(Objednávateľ a Zhotoviteľ ďalej spolu len „zmluvné strany“ alebo jednotlivo „zmluvná strana“)

**Preambula**

1. Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) zákazku s nízkou hodnotou na uskutočnenie stavebných prác, predmetom ktorej je zhotovenie diela ***“CLIMECO GAB – Výstavba cykloprístrešku so stojanmi”***. Do predmetného postupu zadávania zákazky predložil súťažnú ponuku aj Zhotoviteľ. Na základe vyhodnotenia súťažných ponúk predložených v predmetnom postupe zadávania zákazky s nízkou hodnotou, zmluvné strany uzavretím tejto zmluvy prejavujú svoju vôľu dohodnúť podmienky a spôsob realizácie predmetu Zmluvy.
2. Nasledovné dokumenty tvoria súčasť Zmluvy a pre účely interpretácie majú nasledovné poradie záväznosti (uvedené v zostupnom poradí):
3. Zmluva,
4. Ocenený výkaz výmer (rozpočet) (ďalej aj len „rozpočet),
5. Harmonogram vecného a časového plnenia Zmluvy,

Dodatky Zmluvy budú mať rovnaké poradie záväznosti ako dokumenty, ktoré upravujú.

**Článok I.**

**Predmet Zmluvy**

1. Predmet Zmluvy zahŕňa záväzok zhotoviteľa vykonať výstavbu cykloprístrešku so stojanmi na adrese Lichnerova 69, 90301 Senec so súp. č. 69 na parcele č. 1239/1 v katastrálnom území Senec. Jednotlivé stavebné práce sú bližšie špecifikované v Prílohe č. 1 tejto Zmluvy označenej ako „Ocenený výkaz výmer (rozpočet)“, ktorá je neoddeliteľnou súčasťou Zmluvy.
2. Objednávateľ sa zaväzuje, že riadne dokončené Dielo bez vád a nedostatkov prevezme, zaplatí za jeho zhotovenie dohodnutú cenu uvedenú v článku III. tejto Zmluvy podľa platobných podmienok upravených v článku III. tejto Zmluvy a poskytne Zhotoviteľovi dojednanú súčinnosť.
3. Zhotoviteľ vyhlasuje, že sa zoznámil s podkladmi pre uzatvorenie tejto Zmluvy a staveniskom a je si vedomý toho, že v priebehu vykonávania Diela (ďalej len „prác“) si môže uplatňovať nároky na úpravu zmluvných podmienok len v súvislosti s chybnými podkladmi dodanými Objednávateľom.
4. Zhotoviteľ sa zaväzuje zhotoviť Dielo za podmienok stanovených v tejto Zmluve.
5. Zhotoviteľ sa zaväzuje zhotoviť Dielo podľa odovzdaných podkladov pre uzatvorenie Zmluvy, platných technických a právnych predpisov a technických noriem platných v Slovenskej republike tak, aby slúžilo k určenému účelu.
6. Osoby a všetky veci povahy hmotnej ako i právne, ktoré sú nutné a potrebné k riadnemu splneniu záväzku Zhotoviteľa podľa Zmluvy, s výnimkou podkladov, ktoré má odovzdať Objednávateľ Zhotoviteľovi, je povinný zabezpečiť Zhotoviteľ, a to na svoje náklady.

**Článok II.**

**Lehoty výstavby Diela**

1. Zhotoviteľ zhotoví Dielo v rámci plnenia predmetu Zmluvy v mieste uskutočňovania stavebných prác: **Gymnázium Antona Bernoláka, Lichnerova 69, 90301 Senec, parcela číslo 1239/1**
2. Lehota výstavby Diela je v súlade s Prílohou č. 2 ZmluvyHarmonogram vecného a časového plnenia Zmluvy **do 3 mesiacov od začatia realizácie Diela**, pričom začiatkom realizácie Diela je deň odovzdania staveniska Zhotoviteľovi. Objednávateľ odovzdá Zhotoviteľovi stavenisko v termíne dohodnutom oprávnenými zástupcami obidvoch zmluvných strán, najneskôr však do 10-tich kalendárnych dní od nadobudnutia účinnosti tejto Zmluvy, ak sa zmluvné strany nedohodnú inak. Uvedený termín lehoty výstavby je pre Zhotoviteľa záväzný a jeho nedodržanie sa považuje za podstatné porušenie zmluvných povinností Zhotoviteľa s prípadnými dôsledkami uvedenými ďalej v tejto Zmluve. Za nedodržanie termínu podľa predchádzajúcej vety sa nepovažuje zhotovenie Diela v skoršej lehote ako je lehota dohodnutá v tomto odseku Zmluvy.
3. Zhotoviteľ sa zaväzuje stavenisko prevziať, ak tomu nebudú brániť žiadne objektívne prekážky, najmä nepriaznivé klimatické podmienky, ktoré by znemožňovali začatie vykonávania prác podľa Zmluvy. V prípade, že Zhotoviteľ bezdôvodne odmietne stavenisko prevziať, môže Objednávateľ jednostranne odstúpiť od Zmluvy. O odovzdaní a prevzatí bude vyhotovený Zápis z odovzdania a prevzatia staveniska, podpísaný oprávnenými zástupcami oboch zmluvných strán.
4. V deň odovzdania a prevzatia staveniska zároveň Zhotoviteľ predloží Objednávateľovi Harmonogram vecného a časového plnenia Zmluvy (ďalej len „Harmonogram“), ktorý sa odovzdaním stáva Prílohou č. 2 k tejto Zmluve. Nepredloženie Harmonogramu v deň odovzdania a prevzatia staveniska sa na účely tejto Zmluvy považuje za bezdôvodné odmietnutie prevzatia staveniska Zhotoviteľom.
5. Objednávateľ je oprávnený od Zmluvy odstúpiť, ak je Zhotoviteľ v omeškaní s plnením predmetu Zmluvy o viac ako 10 kalendárnych dní v porovnaní s Harmonogramom. Takéto omeškanie sa bude považovať za podstatné porušenie tejto Zmluvy.
6. Zhotoviteľ nesmie začať realizovať žiadne práce nezahrnuté v Ocenenom výkaze výmer (rozpočet), ktorý je Prílohou č. 1 tejto Zmluvy, bez podpísaného dodatku k Zmluve, prípadne písomného súhlasu Objednávateľa. V prípade realizácie prác bez podpísaného dodatku k Zmluve alebo písomného súhlasu Objednávateľa nemá Zhotoviteľ nárok na ich fakturáciu.
7. Zmena lehoty zhotovenia Diela na neskoršiu ako je lehota dohodnutá v článku II. ods. 2. tejto Zmluvy je možná len na základe dohody zmluvných strán upravenej formou písomného očíslovaného dodatku k tejto Zmluve podpísaného obidvomi zmluvnými stranami a v súlade so   
   zákonom o verejnom obstarávaní.
8. Zhotoviteľ odovzdá Objednávateľovi Dielo v termíne uvedenom v ods. 2. tohto článku pričom Dielo môže Zhotoviteľ odovzdať len ako jednu ucelenú časť.
9. Zhotoviteľ do 5 dní od nadobudnutia účinnosti tejto Zmluvy, najneskôr v deň prevzatia staveniska podľa článku II. ods. 2. Zmluvy, poverí trvalým riadením prác na stavenisku **Stavbyvedúceho**. Zhotoviteľ v deň prevzatia staveniska zašle písomnú informáciu Objednávateľovi o osobe Stavbyvedúceho, vrátane kontaktných údajov (meno, priezvisko, emailová adresa, číslo mobilného telefónu).

**Článok III.**

**Cena a platobné podmienky**

1. Cena Diela je zmluvnými stranami dohodnutá v eurách (EUR) ako cena dohodou v zmysle príslušných ustanovení zákona č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a podľa ponuky Zhotoviteľa predloženej v procese verejného obstarania tejto zákazky nasledovne:

**Zmluvná cena Diela bez DPH:** \_\_\_\_\_\_\_\_\_\_\_\_\_\_ **EUR**

slovom: \_\_\_\_\_\_\_\_\_\_\_\_\_\_

**20% DPH**: \_\_\_\_\_\_\_\_\_\_\_\_\_\_ **EUR**

slovom: \_\_\_\_\_\_\_\_\_\_\_\_\_\_

**Zmluvná cena celkom vrátane DPH**: \_\_\_\_\_\_\_\_\_\_\_\_\_\_ **EUR**

slovom: \_\_\_\_\_\_\_\_\_\_\_\_\_\_

1. Cena Diela je zaokrúhlená na dve desatinné miesta a je stanovená na základe Prílohy č. 1 tejto zmluvy - Oceneného výkazu výmer (rozpočet). Náklady na položky výkazu výmer, ktoré Zhotoviteľ ocenil nulovou hodnotou, sú zahrnuté v iných ocenených položkách. Jednotkové ceny sú považované za konečné a platné počas celej doby realizácie Diela. Jednotkové ceny sú pevné a pokrývajú všetky náklady a výdavky za uvedenú položku, i keď to nie je v opise položky podrobne vyšpecifikované. Jednotkové ceny zostávajú platné aj v prípade, že Objednávateľ využije svoje právo na rozšírenie alebo zúženie predmetu Zmluvy. Ceny a sadzby uvedené v rozpočte zahŕňajú cenu prác popísaných v jednotlivých položkách vrátane všetkých nákladov a výdavkov ktoré môžu súvisieť s úplnou realizáciou Diela.
2. Dohodnutá cena Diela zahŕňa aj kompletnú dodávku a montáž, stavebné práce, ako aj náklady na dopravu, skladovanie, odvoz a likvidáciu vybúraných stavebných hmôt a stavebného odpadu, náklady na zakrývací materiál interiéru budovy proti znečisteniu, náklady na prenájom verejných plôch a komunikácií, ak sú potrebné k vybudovaniu zariadenia staveniska, k jeho prevádzke a  vyprataniu zariadenia staveniska, pre prípadné skládky materiálu, alebo stavebného odpadu, náklady na spracovanie výrobnej dielenskej dokumentácie, ak vyplýva z výkazu výmer stavby pri rešpektovaní autorských práv, náklady na stráženie staveniska počas výstavby, náklady na spotrebu elektrickej energie a vody ako aj náklady na dočasné napojenie a meranie ich spotreby.
3. V dohodnutej zmluvnej cene je premietnutý inflačný nárast predpokladaný počas termínu realizácie predmetu Zmluvy. Zhotoviteľ vyhlasuje, že v dohodnutej zmluvnej cene sú zahrnuté aj všetky požiadavky týkajúce sa kvality prác a dodávok, ako aj všetky ďalšie požiadavky na stavbu, vyžadované predpismi a normami platnými a účinnými v čase podpísania tejto Zmluvy. Zhotoviteľ nemá nárok na zvýšenie dohodnutej zmluvnej ceny Diela ani nárok na predĺženie lehoty realizácie Diela z  dôvodu, že v zmluvne dohodnutej cene, resp. pri príprave výkazu výmer vo svojej ponuke predloženej v procese verejného obstarávania, požiadavky uvedené v tejto Zmluve, vrátane jej prílohy nezohľadnil, avšak je povinný ich dodržať.
4. Pri prípadnej úprave ceny písomným dodatkom k tejto Zmluve, sa bude postupovať nasledovne: všetky zmeny ceny vyvolané potrebou naviac alebo menej prác, je Zhotoviteľ povinný zdôvodniť zápisom do stavebného denníka, resp. jeho príloh. Všetky zmeny prác a dodávok a návrh dodatku k uzavretej Zmluve bude musieť Zhotoviteľ predložiť Objednávateľovi na kontrolu a odsúhlasenie ešte pred začatím realizácie konkrétnych zmien.
5. Zmluvné strany sa dohodli, že prípadná úprava ceny s ohľadom na väčší rozsah činností, ktoré nebolo možné predvídať, bude určená jednotkovou cenou podľa zmluvného Oceneného výkazu výmer (rozpočet), pokiaľ sa v ňom konkrétna položka nachádza. Ak sa v ňom taká položka nenachádza, budú tieto činnosti ocenené podľa cien platných v čase vzniku daného prípadu.
6. Zhotoviteľ berie na vedomie, že za oprávnené výdavky sa považujú len výdavky, ktoré sú vzhľadom na všetky okolnosti uznané Objednávateľom, a ktoré sa navzájom neprekrývajú, a ktoré v plnej miere súvisia s realizáciou Diela.
7. Zhotoviteľ musí svoje práce vyúčtovať overiteľným spôsobom. Faktúry musia byť vystavené prehľadne, pričom sa musí dodržiavať poradie položiek a označenie, ktoré je v súlade s rozpočtom. Súčasťou faktúry bude ocenený výkaz výmer (rozpočet), príp. výkresy a iné doklady, ktoré sú potrebné pre preukázanie druhu a rozsahu práce. Rozsah vykonaných prác schváli Objednávateľ. Súčasťou faktúry, ktorou bude fakturovaná cena bude Preberací protokol podpísaný zmluvnými stranami. Súčasťou faktúry, ktorou bude fakturovaná cena bude potvrdenie, v ktorom Objednávateľ uvedie, že vady a nedorobky uvedené v Preberacom protokole boli v lehote stanovenej v Preberacom protokole odstránené, ak sa takéto vyskytnú.
8. Faktúry schválené Objednávateľom budú splatné tridsiaty deň od doručenia Objednávateľovi.
9. Faktúra bude vystavená v 2 (dvoch) origináloch a musí obsahovať všetky náležitosti požadované príslušnými všeobecne záväznými právnymi predpismi a to najmä:
10. názov/obchodné meno Objednávateľa a Zhotoviteľa, adresy ich sídla, miesta podnikania, prípadne prevádzkarne, IČO, IČ DPH Zhotoviteľa,
11. poradové číslo faktúry,
12. názov Diela*,*
13. číslo Zmluvy (dodatku k Zmluve),
14. dátum dodania predmetu plnenia,
15. dátum vyhotovenia faktúry a dátum jej splatnosti,
16. výška ceny požadovaná v EUR v členení cena v EUR bez DPH, DPH v %/EUR, cena v EUR s DPH zaokrúhlená na dve desatinné miesta,
17. bankové spojenie a číslo účtu, na ktorý má byť faktúra uhradená,
18. odtlačok pečiatky a podpis oprávnenej osoby.
19. V prípade, že faktúra nebude mať všetky náležitosti vyžadované touto Zmluvou, bude sa faktúra považovať za neúplnú a Objednávateľ je oprávnený vrátiť ju Zhotoviteľovi na doplnenie. Ak Objednávateľ vráti Zhotoviteľovi neúplnú faktúru, lehota splatnosti faktúry neplynie a Objednávateľ sa nedostáva do omeškania.
20. Zmluvné strany sa dohodli, že Objednávateľ bude faktúry uhrádzať nasledovne:

100 % zmluvnej ceny so splatnosťou 30 dní od doručenia Objednávateľovi.

1. Ak Zhotoviteľ bude meškať s realizáciou prác, v porovnaní so zmluvne dohodnutým Harmonogramom, má Objednávateľ právo zadržať zaplatenie doručenej faktúry až do zosúladenia realizácie prác s Harmonogramom. V tomto prípade nejde o meškanie Objednávateľa so zaplatením ceny na základe faktúry.
2. Zaplatením faktúry Objednávateľom sa na účely tejto Zmluvy rozumie pripísanie fakturovanej sumy z bankového účtu Objednávateľa v prospech účtu Zhotoviteľa uvedeného v záhlaví tejto Zmluvy alebo v prípade jeho zmeny v prospech účtu písomne oznámenému najmenej 5 dní pred doručením faktúry, ktorej úhrada má byť vykonaná na nový účet Zhotoviteľa.
3. Zhotoviteľ sa zaväzuje predložiť aj elektronickú verziu Prílohy č. 1 tejto Zmluvy – Ocenený výkaz výmer (vo formáte MS Excel), ako aj záväzok predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas výkonu diela. Elektronická verzia oceneného výkazu výmer tvorí Prílohu č. 4 tejto Zmluvy.

**Článok IV.**

**Základné podmienky vykonávania Diela**

1. Zmluvné strany sa dohodli, že Objednávateľ odovzdá Zhotoviteľovi stavenisko a Zhotoviteľ stavenisko prevezme podľa podmienok uvedených v článku II. tejto Zmluvy.
2. Zhotoviteľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle vyhlášky MPSVR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, ako aj súvisiacich predpisov upravujúcich bezpečnosť a ochranu zdravia pri práci a na stavenisku a požiarnu ochranu.
3. Kvalita prác a dodávok musí byť realizovaná v zmysle výkazu výmer stavby a platných legislatívnych noriem týkajúcich sa Diela. Stavba musí byť vyhotovená podľa platného výkazu výmer stavby a pri dodržaní jej parametrov, platných STN, (EN), technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov, v súlade s rozhodnutiami dotknutých orgánov štátnej správy a samosprávy a organizácií v povoľovacom konaní.
4. Zhotoviteľ je povinný uhradiť všetky náklady stavby na energie, ktoré vzniknú počas výstavby a  je povinný zabezpečiť aj ich prípadné samostatné dočasné napojenie a meranie. Konkrétne podmienky pre odber energií a následne aj spôsob ich úhrady si Objednávateľ so  Zhotoviteľom vzájomne dohodnú pri odovzdaní a prevzatí staveniska a tieto uvedú v zápise z odovzdania a prevzatia staveniska.
5. Všetky materiály a technológie použité v procese realizácie Diela musia byť platne certifikované resp. musia byť v súlade s príslušnými právnymi predpismi upravujúcimi certifikáciu a preukazovanie zhody výrobkov.
6. V prípade, že na čas potrebný pre plynulý priebeh stavebných prác Zhotoviteľ pri preukázateľnom vynaložení všetkého úsilia nemôže niektoré výrobky alebo hmoty predpísané výkazom výmer stavby obstarať, môže Objednávateľ súhlasiť s použitím náhradných (ekvivalentných) hmôt alebo výrobkov, ale len ak použitie náhradných hmôt alebo výrobkov Zhotoviteľ navrhuje pokiaľ sa tým nezníži akosť prác, materiálov, výrobkov a Diela ako celku a neprekročí sa dohodnutá cena Diela a návrh ekvivalentu nebude predstavovať požiadavku na predĺženie lehoty zhotovenia Diela stanovenej touto zmluvou. Posúdenie rovnocennosti (ekvivalentnosti) je výlučne v kompetencii Objednávateľa.
7. V prípade návrhu ekvivalentného riešenia Zhotoviteľa, ktoré bude vyžadovať prepracovanie, vypracovanie, dopracovanie resp. inú zmenu výkazu výmer stavby, bude so súhlasom Objednávateľa celý rozsah zmeny výkazu výmer stavby zabezpečovať Zhotoviteľ a odsúhlasovať v prípade potreby na príslušnom úrade, resp. dotknutom orgáne štátnej správy a to za úhradu, ktorá je kalkulovaná v jeho súťažnej ponuke v rozpočte. V prípade potreby realizácie dielenskej dokumentácie zabezpečí túto Zhotoviteľ na vlastné náklady. Návrh ekvivalentného riešenia nemôže byť dôvodom predĺženia lehoty realizácie. Posúdenie a konečné odsúhlasenie rovnocennosti (t. j. ekvivalentnosti) je výlučne v kompetencii Objednávateľa.
8. Zhotoviteľ je povinný na stavenisku udržiavať poriadok a čistotu. Nakladanie s odpadmi, je Zhotoviteľ povinný realizovať v zmysle príslušných právnych predpisov upravujúcich nakladanie s odpadmi a  podľa podmienok uvedených v povolení na realizáciu stavby, t.j. aj vrátane dokladovania o naložení s odpadom. Náklady na odstránenie, likvidáciu a uskladnenie odpadu sú kalkulované v jeho súťažnej ponuke v rozpočte. Prípadné škody, ktoré by vznikli zanedbaním jeho povinností v tejto súvislosti, bude hradiť Zhotoviteľ. V prípade, že zo strany vlastníkov, správcov alebo nájomcov, resp. iných oprávnených osôb dôjde k udeleniu pokuty, alebo inej sankcie, resp. iného oprávneného nároku voči Objednávateľovi, z dôvodu pochybenia na strane Zhotoviteľa, za tieto nároky zodpovedá Zhotoviteľ, ktorý sa zároveň zaväzuje na ich vysporiadanie a uhradenie v určenej lehote.
9. Zhotoviteľ je povinný pri realizácii Diela dbať na to, aby nedošlo vplyvom jeho činnosti k poškodeniu susedných nehnuteľností. Prípadné škody, ktoré by vznikli zanedbaním jeho povinností v tejto súvislosti, bude hradiť Zhotoviteľ. V prípade, že zo strany vlastníkov, správcov alebo nájomcov susedných nehnuteľností dôjde k udeleniu pokuty, alebo inej sankcie, resp. iného oprávneného nároku voči Objednávateľovi, z dôvodu pochybenia na strane Zhotoviteľa, za tieto nároky zodpovedá Zhotoviteľ, ktorý sa zároveň zaväzuje na ich vysporiadanie a uhradenie v určenej lehote.
10. Zhotoviteľ je povinný počas výstavby zabezpečiť, aby pri realizácii stavby táto negatívnymi vplyvmi neobťažovala okolie a aby jeho činnosť a prevádzka neohrozovala kvalitu životného prostredia. V prípade, že v dôsledku nedodržania tejto povinnosti dôjde k udeleniu pokuty, alebo inej sankcie resp. iného oprávneného nároku voči Objednávateľovi, z dôvodu pochybenia na strane Zhotoviteľa, za tieto nároky zodpovedá Zhotoviteľ, ktorý sa zároveň zaväzuje na ich vysporiadanie a uhradenie v určenej lehote.
11. Zhotoviteľ je povinný uviesť v Prílohe č. 3 tejto Zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko/názov, adresa/adresa pobytu, dátum narodenia /IČO.
12. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Článok V.**

**Stavenisko**

1. Zhotoviteľ bude pri realizácii Diela postupovať v súlade so  zákonom č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon) a ustanoveniami § 13 vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko.
2. Zhotoviteľ zodpovedá za čistotu komunikácií, po ktorých dováža materiál a mechanizmy a za poriadok a bezpečnosť na mieste realizácie Diela. Prípadné škody z porušenia tejto povinnosti uhradí Zhotoviteľ.
3. Zhotoviteľ zodpovedá za ochranu životného prostredia i okolitých priestorov a dodržiavanie nočného a nedeľného pokoja.

**Článok VI.**

**Stavebný denník**

1. Odo dňa odovzdania staveniska je Zhotoviteľ povinný viesť Stavebný denník. Do Stavebného denníka sa zapisujú:
   * 1. všetky dôležité okolnosti týkajúce sa uskutočňovania Diela, najmä údaje o odchýlkach od výkazu výmer stavby, podmienok určených v povolení na realizáciu stavby (ak bolo vydané), alebo v inom rozhodnutí či opatrení,
     2. ďalšie skutočnosti ovplyvňujúce stavebné práce a priebeh výstavby, najmä časový postup prác,
     3. zápisy stavebníka alebo jeho splnomocneného zástupcu a Objednávateľa,
     4. údaje o odstránení stavebných nedorobkov a nedostatkov podľa podmienok dohodnutých v Preberacom protokole o odovzdaní a prevzatí Diela.
2. Objednávateľ má právo k zápisom uvádzať svoje stanovisko. V priebehu pracovného času musí byť denník na stavbe trvale prístupný. Povinnosť viesť stavebný denník sa končí odovzdaním a prevzatím riadne dokončeného Diela, resp. odstránením nedostatkov a nedorobkov podľa Preberacieho protokolu o odovzdaní a prevzatí Diela.
3. Stavbyvedúci bude určený a zapísaný do stavebného denníka pri odovzdaní a prevzatí staveniska. Ku zmenám osoby poverenej výkonom funkcie Stavbyvedúceho alebo rozsahu ich oprávnenia postačí písomné oznámenie druhej zmluvnej strane doporučeným listom resp. oznámením na kontrolnom dni a uvedením do zápisu z kontrolného dňa. Osoba Zhotoviteľa poverená výkonom funkcie Stavbyvedúceho podľa predchádzajúcej vety musí byť osoba s kvalifikáciou v zmysle požiadaviek verejného obstarávania. Stavbyvedúci Zhotoviteľa budú mať oprávnenie na výkon Stavbyvedúceho v zmysle zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, resp. obdobné osvedčenie vydané v krajine EÚ.

**Článok VII.**

**Zakrývanie prác**

Zhotoviteľ sa zaväzuje vyzvať Objednávateľa na preverenie prác, ktoré budú ďalším postupom Zhotoviteľa zakryté, alebo sa stanú neprístupnými. Výzva sa môže uskutočniť formou zápisu v Stavebnom denníku, ak takýto zápis Objednávateľ podpíše po predchádzajúcom vyzvaní Zhotoviteľa.

**Článok VIII.**

**Odovzdanie a prevzatie Diela**

1. Zhotoviteľ splní svoju povinnosť vykonať Dielo jeho riadnym ukončením a odovzdaním Objednávateľovi na základe Preberacieho protokolu o odovzdaní a prevzatí verejnej práce (Diela) podľa prílohy č. 3 vyhlášky Ministerstva dopravy, výstavby a regionálneho rozvoja SR č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení zákona č. 260/2007 Z.z.
2. V prípade zistenia vád a nedorobkov Diela, ktoré bránia jeho riadnemu užívaniu, Objednávateľ Dielo neprevezme a spíše so Zhotoviteľom zápis, ktorý bude obsahovať najmä zistené nedostatky a spôsob ich odstránenia. V tomto prípade sa preberacie konanie bude považovať za neúspešné a Zhotoviteľovi naďalej plynie doba realizácie predmetu Zmluvy. Ak týmto spôsobom dôjde k prekročeniu lehoty uvedenej v článku II. ods. 2 tejto Zmluvy, bude Zhotoviteľ v omeškaní s odovzdaním Diela. Zhotoviteľ môže opätovne oznámiť ukončenie Diela a vyzvať Objednávateľa na začatie preberacieho konania až po riadnom odstránení vád a nedorobkov. Za deň ukončenia Diela bude považovaný deň doručenia oznámenia Zhotoviteľa o ukončení Diela po odstránení vád uvedených v zápise.
3. Pripravenosť na odovzdanie Diela je Zhotoviteľ povinný Objednávateľovi oznámiť najneskôr 3 kalendárne dni vopred.
4. Objednávateľ prizve na preberacie konanie zástupcov osôb zúčastnených na realizácii Diela, najmä zástupcov Zhotoviteľa.

**Článok IX.**

**Zmluvné sankcie**

1. V prípade omeškania Objednávateľa so zaplatením dohodnutej ceny na základe faktúry, je Zhotoviteľ oprávnený účtovať Objednávateľovi z fakturovanej sumy za každý deň omeškania úroky z omeškania vo výške podľa § 369 ods. 2 Obchodného zákonníka v spojení s nariadením vlády SR č. 21/2013 Z. z. ktorým sa vykonávajú niektoré ustanovenia Obchodného zákonníka.
2. V prípade bezdôvodného odmietnutia prevzatia staveniska Zhotoviteľom je Objednávateľ oprávnený požadovať zaplatenie zmluvnej pokuty vo výške 0,05% z ceny diela za každý aj začatý deň omeškania, a to aj v prípade odstúpenia od Zmluvy Objednávateľom z tohto dôvodu.
3. V prípade omeškania Zhotoviteľa s odovzdaním riadne dokončeného Diela v dohodnutej lehote, je Objednávateľ oprávnený účtovať Zhotoviteľovi zmluvnú pokutu vo výške 0,05% z ceny diela za každý, aj začatý deň omeškania.
4. Ak sa Zhotoviteľ dostane do omeškania s odstránením vád Objednávateľ má právo na zaplatenie zmluvnej pokuty Zhotoviteľom vo výške 0,05% z ceny diela za každý deň omeškania Zhotoviteľa.
5. Nárok na náhradu škody v plnom rozsahu spôsobnej porušením zmluvnej povinnosti, na ktorú sa viaže zmluvná pokuta, nie je dohodou o zmluvnej pokute dotknutý.

**Článok X.**

**Vyššia moc**

1. Na účely podľa tejto Zmluvy sa za vyššiu moc považujú prípady, ktoré nie sú závislé od vôle zmluvných strán a zmluvné strany ich ani nemôžu ovplyvniť.
2. Za okolnosti vylučujúce zodpovednosť Zhotoviteľa za meškanie s plnením predmetu tejto Zmluvy sa považujú nasledovné prípady:
   1. - zastavenie prác z dôvodu, na ktorom nenesie zodpovednosť Zhotoviteľ (záplavy, štrajk zamestnancov Objednávateľa a pod.),
   2. - prerušenie prác príslušným úradom, resp. súdom Slovenskej republiky.
3. Zmluvná strana, u ktorej nastal prípad vyššej moci, o tom najneskôr do 3 dní od dátumu vzniku takej udalosti a do 3 dní po jej skončení, písomne upovedomí druhú zmluvnú stranu. V prípade, že by vyššia moc spôsobila odloženie zmluvných záväzkov o viac ako 1 mesiac, dohodnú sa zmluvné strany na ďalšom postupe realizácie Zmluvy.

**Článok XIII.**

**Riešenie sporov**

1. V prípade sporných vecí, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
2. Zmluvný vzťah sa bude riadiť právnym poriadkom platným na území Slovenskej republiky. Spory bude rozhodovať príslušný súd Slovenskej republiky, a to v slovenskom jazyku. Záväzný je slovenský výklad dokumentov a Zmluvy.

**Článok XI.**

**Ostatné dojednania**

1. Zmluvné strany sa dohodli, že ktorákoľvek zo zmluvných strán je oprávnená odstúpiť od tejto Zmluvy v prípade, že druhá strana podstatne poruší podmienky v nej zakotvené. Za podstatné porušenie sa považuje okrem prípadov v Zmluve výslovne uvedených aj nedodržiavanie zmluvne dohodnutých termínov, nespolupráca zmluvných strán v zmysle dohodnutých podmienok Zmluvy, ako aj prípadne neodborný a preukázateľne nekvalitný postup Zhotoviteľa pri vykonávaní Diela, na ktorý bol Zhotoviteľ opakovane písomne upozornený Objedávateľom alebo oprávnenou osobou Objednávateľa. Na účely tohto ustanovenia sa pojmom „opakovane“ myslí 2x a viac.
2. V prípade odstúpenia Objednávateľa od Zmluvy z dôvodov uvedených v ods. 1. tohto článku Zmluvy je Zhotoviteľ povinný zaplatiť Objednávateľovi náklady spojené so zabezpečením konzervácie rozpracovaného Diela, ak je nutná, jeho stráženie a ostatné súvisiace náklady. Zhotoviteľ sa zaväzuje, že v prípade odstúpenia od Zmluvy ktoroukoľvek zo zmluvných strán poskytne súčinnosť novému Zhotoviteľovi Diela až po jeho riadne odovzdanie bez nedorobkov a nedostatkov Objednávateľovi a jeho skolaudovanie. Nárok na náhradu škody oprávnenej zmluvnej strany, ktorej vznikla škoda v dôsledku porušenia Zmluvy druhou stranou, nie je týmto dotknutý.
3. Zmluvné strany sa zaväzujú ihneď písomne oznámiť druhej zmluvnej strane závažné skutočnosti, ktoré nastali po podpise Zmluvy a súvisia s predmetom Zmluvy.
4. Dopĺňať alebo meniť túto Zmluvu je možné na základe zmluvnými stranami podpísaných písomných dodatkov, ak v tejto Zmluve nie je uvedené inak. Každý zmluvnými stranami uzatvorený dodatok k tejto Zmluve sa stáva jej súčasťou.
5. Všetky dokumenty týkajúce sa tejto Zmluvy budú vyhotovené v slovenskom jazyku. Vzťahy neupravené v tejto Zmluve sa spravujú ustanoveniami Obchodného zákonníka č. 513/1991 Zb., v znení neskorších predpisov a ostatných príslušných právnych predpisov Slovenskej republiky.
6. Na účely plnenia tejto Zmluvy sa pod pojmom „oprávnení zástupcovia zmluvných strán“ alebo „oprávnené osoby zmluvných strán“, ako aj „oprávnení zástupcovia“ alebo „oprávnené osoby“ Objednávateľa alebo Zhotoviteľa (vo všetkých tvaroch), rozumejú zamestnanci Objednávateľa a Zhotoviteľa, ktorých oprávnenie konať, resp. vykonávať a zabezpečovať činnosti potrebné pre účelné a úspešné plnenie predmetu podľa tejto Zmluvy, vyplýva najmä z ich pracovnej náplne alebo z pracovného zaradenia, prípadne z opisu pracovnej činnosti, z príslušných interných riadiacich aktov zamestnávateľa alebo z osobitného písomného poverenia. Oprávneným zástupcom zmluvnej strany môže byť v osobitných alebo odôvodnených prípadoch aj iná osoba, než zamestnanec, ak má k zmluvnej strane preukázateľne iný právny vzťah.
7. Zhotoviteľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.
8. Objednávateľ si vyhradzuje právo bez akýchkoľvek sankcií odstúpiť od tejto Zmluvy v prípade, kedy ešte nedošlo k plneniu tejto Zmluvy a výsledky administratívnej finančnej kontroly zo strany Správcu programu nenávratného finančného príspevku, neumožňujú financovanie výdavkov vzniknutých z tohto obstarávania.

**Článok XII.**

**Záverečné ustanovenia**

1. Táto Zmluva nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcim po dni doručenia kladného výsledku administratívnej kontroly zákazky.
2. Meniť alebo dopĺňať obsah tejto Zmluvy je možné len formou písomných dodatkov podpísaných oprávnenými zástupcami zmluvných strán.
3. Zmluvné strany sú si vedomé, že táto Zmluva, poprípade jej dodatky, môžu byť zverejnené na webovom sídle Správcu programu.
4. Táto Zmluva je vyhotovená v štyroch (4) rovnopisoch, pričom Objednávateľ dostane dve (2) vyhotovenia a Zhotoviteľ dve (2) vyhotovenia.
5. Zmluvné strany týmto vyhlasujú, že táto Zmluva zodpovedá ich slobodnej vôli, je pre ne zrozumiteľná a určitá, uzatvárajú ju dobrovoľne a na znak súhlasu s jej obsahom ju podpisujú.

Neoddeliteľnú súčasť tejto Zmluvy tvoria:

Príloha č. 1: Ocenený výkaz výmer (rozpočet)

Príloha č. 2: Harmonogram vecného a časového plnenia Zmluvy

Príloha č. 3: Zoznam subdodávateľov

Príloha č. 4: Elektronická verzia oceneného výkazu výmer

Dubník dňa ....................... \_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_

Za Objednávateľa: Za Zhotoviteľa:

##### PRÍLOHA Č. 1 ZMLUVY

**Ocenený výkaz výmer (rozpočet)**

##### PRÍLOHA Č. 2 ZMLUVY

**Harmonogram vecného a časového plnenia Zmluvy**

***Predloží až úspešný uchádzač pred podpisom Zmluvy.***

##### PRÍLOHA Č. 3 ZMLUVY

***Predloží až úspešný uchádzač pred podpisom Zmluvy.***

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| Obchodné meno alebo názov (meno a priezvisko) a adresa pobytu alebo sídlo subdodávateľa | IČO alebo dátum narodenia subdodávateľa | Predmet subdodávok | Podiel predpokladaných subdodávok v % | Osoba oprávnená konať za subdodávateľa (v rozsahu meno a priezvisko, adresa pobytu, dátum narodenia) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| SPOLU |  |  |  |  |

V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, podpis a pečiatka štatutárneho orgánu

##### PRÍLOHA Č. 4 ZMLUVY

**Elektronická verzia oceneného výkazu výmer (na CD/USB)**

***Predloží až úspešný uchádzač pred podpisom Zmluvy.***